Brundorsa hirundapuso

La Brundorsa apuso, Brundorsa pinglovostulo, aŭ Brundorsa hirundapuso (Hirundapus giganteus, laŭ kio ankaŭ Giganta hirundapuso), estas granda apuso.

Tiuj birdoj havas tre mallongajn krurojn, kiujn ili uzas ĉefe por alkroĉiĝi al vertikalaj surfacoj. Ili neniam surgrundiĝas libervole sur la tero kaj pasigas la plejparton de siaj vivoj en la aero, vivante de la insektoj, kiujn ili kaptas per siaj bekoj.

Tiuj apusoj estas loĝantaj reproduktuloj en montetaj arbaroj en suda Barato kaj sudorienta Azio, etendiĝante al la Grandaj Sundaj insuloj de Indonezio kaj Palavano en sudaj Filipinoj.

Ili konstruas siajn nestojn en rokfendoj en klifoj, kie ili demetas 3-5 ovojn. La flugo estas impone rapida, eĉ kompare kun aliaj apusoj.

La brundorsa hirundapuso estas inter la plej grandaj apusoj tutmonde, kaj je 23 cm ĝi estas pli granda ol la Alpa apuso kaj la Pintvosta apuso. Ĝi havas similan konstruon al ĉi-lasta specio, kun peza barelforma korpo. Ili estas malhelbrunaj krom blanka subvosto, kiu etendiĝas al la flankoj. Ekzistas du subspecioj, kaj la subspecio reproduktiĝas en suda Barato (H. g. indicus) distingita de la nomiga formo, reproduktiĝanta en sudorienta Azio (H. g. giganteus) per blankaj bridoj en la unua.

La Hirundapusoj ricevas sian nomon de la dornaj finoj de sia vosto, kiu ne estas forkoforma kiel ĉe la tipaj apusoj de la genro Apus. La brundorsa apuso havas pli elstarajn vostajn dornojn ol ĉe aliaj pinglovostuloj.

 Referencoj 

 Birds of India de Grimmett, Inskipp kaj Inskipp, 

Kategorio:Apusedoj
Kategorio:Birdoj de Azio
Kategorio:Birdoj de Barato